Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: 1074/1999. (VII. 7.) Korm. határozatban szabályozta az Országos Közbiztonsági és Bűnmegelőzési Közalapítvány
Paragraph Index: 1223

1074/1999. (VII. 7.) Korm. határozatban szabályozta az Országos Közbiztonsági és Bűnmegelőzési Közalapítvány feladatait és hatáskörét az áldozatokat ért kár enyhítésében. E szabályok lényegében a tervezetnek megfelelően léptek hatályba. A Büntető Törvénykönyv egyes tényállásokkal való kiegészítéséről szóló törvény tervezete A tervezetet az Igazságügyi Minisztérium küldte meg véleményezésre az országgyűlési biztosnak, ami a Büntető Törvénykönyvnek az emberiség elleni bűncselekmények tagadása, valamint a nemzeti, etnikai, faji vagy vallási csoport tagjának megsértése tényállással történő kiegészítését szabályozta. Véleményében az országgyűlési biztos egyetértett azzal, hogy amennyiben az emberek legalapvetőbb jogainak — így az élethez, az emberi méltósághoz való jog — védelme indokolja, akkor ennek érdekében akár büntetőjogi szankciót is kilátásba lehet helyezni. Az országgyűlési biztos hangsúlyozta, hogy az említett jogok védelme érdekében olyan törvényi tényállást kell megfogalmazni, amely — akár más alkotmányos jog szükséges és arányos korlátozásával — eleget tesz az alkotmányossági követelményeknek, de egyúttal a hatóság határozott eljárását is lehetővé teszi (Gy 300-73/1999.). A tervezetet az Országgyűlés még nem tárgyalta.

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes